****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΥΓΕΙΑΣ**

**ΓΡΑΦΕΙΟ ΓΕΝΙΚΗΣ ΓΡΑΜΜΑΤΕΩΣ**

**ΔΗΜΟΣΙΑΣ ΥΓΕΙΑΣ**

**Αθήνα, 6 Αυγούστου 2013**

**ΔΕΛΤΙΟ ΤΥΠΟΥ**

**Θέμα: Νέο Δελτίο Τιμών Φαρμάκων**

Εκδόθηκε σήμερα, 06.08.2013 το νέο Δελτίο τιμών Φαρμάκων, το οποίο περιλαμβάνει την τιμολόγηση τριών ομάδων φαρμακευτικών σκευασμάτων.

1ον) **τηνανατιμολόγηση**των πρωτοτύπων (onpatentφάρμακα αναφοράς χωρίς αντίγραφα), στη βάση του μέσου όρου των τριών χαμηλότερων τιμών κυκλοφορίας σε 27 Ευρωπαϊκές χώρες.

2ον) **την τιμολόγηση** περίπου **1.600 νέων κωδικών αντιγράφων** (γενοσήμων) φαρμακευτικών σκευασμάτων, τα οποία εισέρχονται για πρώτη φορά στην Ελληνική αγορά, μετά από έγκριση του ΕΟΦ.

3ον) την τιμολόγηση **100** περίπου **νέων, καινοτόμων – πρωτοτύπων φαρμακευτικών σκευασμάτων**, που επίσης εισέρχονται για πρώτη φορά στην Ελληνική αγορά και τα περισσότερα από αυτά αφορούν σοβαρά ή/και σπάνια νοσήματα.

Από την ανακοστολόγηση των πρωτοτύπων προκύπτει μικρή μείωση των τιμών στα περισσότερα από τα μισά ανακοστολογημένα φάρμακα. Η τιμολόγηση των νέων καινοτόμων φαρμάκων μπορεί να επιφέρει εξοικονόμηση στο θεραπευτικό κόστος, εφ’ όσον σε αυτά περιλαμβάνονται ορισμένα σκευάσματα που αποδεδειγμένα μειώνουν το θεραπευτικό κόστος και άλλα, τα οποία υποχρεωτικά εισάγονταν έως σήμερα μέσω του ΙΦΕΤ, σε υψηλότερες τιμές.

Τέλος, η είσοδος των νέων γενοσήμων μπορεί προοπτικά να υποβοηθήσει στη συνολική αύξηση του όγκου κατανάλωσης γενοσήμων, αλλά και στη διαμόρφωση χαμηλότερων ασφαλιστικών τιμών στις αντίστοιχες θεραπευτικές κατηγορίες.

Το νέο Δελτίο τιμών θα ισχύσει για τους παρασκευαστές, συσκευαστές, εισαγωγείς από 26.08.2013, για τις φαρμακαποθήκες από 02.09.2013 και για τα ιδιωτικά φαρμακεία από 09.09.2013.